कनाड़ा के चिकित्सा वैज्ञानिक, चिकित्सक और पेंटर फ्रेडरिक बेंटिंग को 32 वर्ष की उम्र में नोबेल मिला। उनके जीवन का लक्ष्य ‘डायबिटिज’ का इलाज खोजना था क्योंकि उनकी माँ की मृत्यु इसी बीमारी से हुई थी। कारण पता लगाने के दौर में उन्होंने एक सपना देखा जिसमें शल्य चिकित्सा से एक कुत्ते की पेंक्रियाज को इस तरह बांधा जिससे इसमें होने वाला भोजन का प्रवाह रूक गया। अब उन्होंने वैसा ही प्रयोग करने का निश्चय किया। इस प्रयोग के परिणाम से उन्हें शर्करा और इंसुलिन के बीच एक संतुलन की जानकारी मिली। इसके बाद उन्हें एक और सपना आया। इससे उनको आइडिया मिला कि एक औषधि के रूप में इंसुलिन का कैसे विकास किया जाए जिससे डायबिटिज के मरीजों का ईलाज किया जा सके। इस सपने के बाद उन्होंने दो कुत्तों पर प्रयोग किया। एक में उन्होंने पैनक्रियाज को अलग किया। इससे उसमें रक्त शर्करा बढ़ीं उसकी प्यास भी बढ़ी। उसने खूब पानी भी पीया। उसे खूब पैशाब होने लगी और वह कमजोर होते चला गया। दूसरे कुत्ते में पैनक्रियाज को सर्जरी कर बांध दिया ताकि उसमें पौष्टिक तत्त्वों का प्रवाह रूक जाए। ऐसा होने से पैनक्रियाज का क्षय होना आरंभ हो गया। फिर इसे अलग किया तथा इसे अलग किया। फिर पानी और नमक के घोल में इसके टुकड़ों को फ्रीज में रखा। इन टुकड़ों को निकाल कर बारीक पीसा और फिर इसे फिल्टर किया। इससे जो पदार्थ मिला, वह इंसुलिन था।